1、《 神农本草经》:“水蛭味咸平。主逐恶血瘀血、破血瘕积聚……生池泽。”2、梁·《 名医别录》:“水蛭生雷泽池泽,五月、六月采,暴干。”3、 陶弘景曰:“处处河池有之。歧有数种,以水中马蜞得啮人、腹中有血者,干之为佳。山妓及诸小者,皆不堪用。”4、唐·苏恭曰:“有水蛭、草蛭,大者长尺许,并能咂牛、马、人血。今俗多取水中小者,用之大效,不必食人血满腹者。其草蛭在深山草上,人行即着胫股,不觉入于肉中,产育为害,山人自有疗法。”5、韩保升曰:“惟采水中小者用之。别有石蛭生石上,泥蛭生泥中,二蛭头尖腰粗色赤。”6、宋·寇宗奭曰:“汴人谓大者为马鳖,腹黄者为马蟥。”7、明·《本草蒙筌》:“水蛭即马蝗蜞。入药取水中小者。”8、清·《本草从新》:“水蛭即马蟥。”